Diari Oficial de la Generalitat Valenciana


Sumari del DOGV 4005, del 23-05-2001 (2001/4573)

ORDRE de 12 d'abril de 2001, de la Conselleria de Cultura i Educació, per la qual es concedix l'autorització del canvi d'ús educatiu per edats de les aules autoritzades al centre docent privat Pipo, de València.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/4573


Data del document
:   12-04-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament privat

ORDRE de 12 d'abril de 2001, de la Conselleria de Cultura i Educació, per la qual es concedix l'autorització del canvi d'ús educatiu per edats de les aules autoritzades al centre docent privat Pipo, de València. [2001/F4573]
  
L'expedient ha sigut iniciat a instància del promotor-titular del centre docent privat Pipo, situat al carrer de Felipe Rinaldi, 15, baix, de València, codi 36774953, en sol·licitud de canvi d'ús per edats de les aules autoritzades d'Educació Infantil, primer cicle.
  
Mitjançant l'Ordre de 29 de juny de 2000 (DOGV de 21 d'agost) es va autoritzar l'obertura i funcionament del centre en el nivell d'Educació Infantil de primer cicle, amb 3 unitats i 36 llocs escolars, 1 unitat de 0 a 1 any (8 llocs escolars), d'1 a 2 anys (13 llocs escolars) i de 2 a 3 anys (15 llocs escolars).
  
Atés que el canvi d'ús de les aules a les edats del xiquets no modifica ni les instal·lacions aprovades i verificades per la Unitat Tècnica ni el professorat requerit per a impartir els ensenyaments de primer cicle d'Educació Infantil ja autoritzats.
  
Atés que de l'informe del Servei de Projectes i Construccions Educatives es desprén que amb el nou ús de les aules la capacitat total del centre passarà a ser de 43 llocs escolars.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar el canvi d'ús educatiu per edats de les aules autoritzades al centre docent privat que més avall s'especifica, atenent les característiques, ensenyaments i capacitat màxima que s'hi assenyalen.
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 12 d'abril de 2001
  
El conseller de Cultura i Educació,
  
MANUEL TARANCÓN FANDOS
  
Annex
  
Denominació genèrica del centre: centre autoritzat d'Educació Infantil de primer cicle
  
Denominació específica del centre: Pipo
  
Titular: María Josefa Berenguer Bolinches
  
Domicili: c/ Felipe Rinaldi, 15, baix
  
Localitat: València
  
Província: València
  
Codi: 46791082
  
Ensenyaments i capacitat màxima autoritzades:
  
- Educació Infantil, I cicle, per a 3 unitats i un màxim de 43 llocs escolars:
  
· 1 unitat per a xiquets d'1/2 anys, amb 13 llocs escolars.
  
· 2 unitat per a xiquets de 2/3 anys, amb 30 llocs escolars.